b'\n_START_ARTICLE_\nKaidi Finland\n_START_SECTION_\nKemin biojalostamo\n_START_PARAGRAPH_\nKemiin suunniteltu Kaidi Finlandin biopolttoainejalostamo tuottaisi vuosittain 200 000 tonnia biopolttoainetta, josta 75\xc2\xa0% olisi biodieseli\xc3\xa4 ja loput 25\xc2\xa0% biobensiini\xc3\xa4 . Polttoaineen raaka-aineena jalostamolla k\xc3\xa4ytett\xc3\xa4isiin p\xc3\xa4\xc3\xa4asiassa energiapuuta sek\xc3\xa4 lis\xc3\xa4ksi korjuut\xc3\xa4hteit\xc3\xa4 ja mets\xc3\xa4teollisuuden ylij\xc3\xa4\xc3\xa4m\xc3\xa4materiaaleja ._NEWLINE_Biojalostamon vuosittainen raaka-ainetarve puun osalta olisi kaksi miljoonaa tonnia energiapuuta. Kemist\xc3\xa4 200 kilometrin s\xc3\xa4teell\xc3\xa4 on 120 000 hehtaaria ensihakkuita odottavaa mets\xc3\xa4\xc3\xa4, joka tarjoaa 20 miljoonaa kuutiota energiapuuta vuodessa. T\xc3\xa4ll\xc3\xa4 hetkell\xc3\xa4 teollisuudelta j\xc3\xa4\xc3\xa4 kuusi miljoonaa kuutiota kasvamaan metsiin. Suomen lis\xc3\xa4ksi yhti\xc3\xb6 on kertonut voivansa k\xc3\xa4ytt\xc3\xa4\xc3\xa4 my\xc3\xb6s Ruotsia puunhankinnassa . _NEWLINE_Jalostamon rakentaminen toisi t\xc3\xb6it\xc3\xa4 4000 henkil\xc3\xb6ty\xc3\xb6vuotta. Valmistuttuaan se ty\xc3\xb6llist\xc3\xa4isi vakituisesti 150 henkil\xc3\xb6\xc3\xa4 jalostamolle sek\xc3\xa4 toisi satoja ty\xc3\xb6paikkoja ymp\xc3\xa4r\xc3\xb6ivien alueiden alihankkijoille ja energiapuun tarjoajille. Hankkeen kotimaisuusasteeksi on arvioitu noin 50 prosenttia.  Lopullinen investointip\xc3\xa4\xc3\xa4t\xc3\xb6s jalostamosta tehd\xc3\xa4\xc3\xa4n vuoden 2016 aikana .\n_START_SECTION_\nTeknologia\n_START_PARAGRAPH_\nKaidin Kemin Ajokseen suunnittelema biojalostamo hy\xc3\xb6dynt\xc3\xa4\xc3\xa4 toisen sukupolven biopolttoaineteknologiaa, kuten plasmakaasutusta, synteesikaasun puhdistusta ja Fischer\xe2\x80\x93Tropsch-menetelm\xc3\xa4\xc3\xa4. Plasmakaasutuksessa k\xc3\xa4sitelt\xc3\xa4v\xc3\xa4 materiaali kuumennetaan huomattavasti kuumemmaksi kuin muissa kaasutusmenetelmiss\xc3\xa4, jolloin se sopii paremmin vaativien materiaalien, kuten puun k\xc3\xa4sittelyyn. N\xc3\xa4in raaka-aineesta saadaan suurempi hy\xc3\xb6tysuhde. _NEWLINE_Fischer-Tropsch-menetelm\xc3\xa4 on katalyyttinen kemiallinen reaktio, jossa hiilimonoksidia ja vety\xc3\xa4 muunnetaan nestem\xc3\xa4isiksi hiilivedyiksi. _NEWLINE_Tyypillisesti kemiallista reaktiota tietyss\xc3\xa4 l\xc3\xa4mp\xc3\xb6tilassa nopeuttavat katalyytit ovat rauta ja -kobolttipohjaisia._NEWLINE_Menetelm\xc3\xa4n ensisijainen tarkoitus on tuottaa synteettist\xc3\xa4 \xc3\xb6ljyn korviketta k\xc3\xa4ytett\xc3\xa4v\xc3\xa4ksi synteettisen\xc3\xa4 voitelu- tai polttoaineena. Menetelm\xc3\xa4n keksiv\xc3\xa4t saksalaiset Franz Fischer ja Hans Tropsch jo 1920-luvulla nestem\xc3\xa4isen polttoaineen tuottamiseksi. _NEWLINE_Toisen sukupolven biopolttoaineilla tarkoitetaan sellaisia polttoaineita, joiden valmistuksessa voidaan hy\xc3\xb6dynt\xc3\xa4\xc3\xa4 yhdyskuntaj\xc3\xa4tteit\xc3\xa4 ja materiaaleja, joiden lignoselluloosapitoisuus on korkea.\n_START_SECTION_\nHanke\n_START_PARAGRAPH_\nKaidi aloitti biopolttoainejalostamon suunnittelun vuonna 2014 heti Vapon ja Mets\xc3\xa4 Groupin suunnitteleman biojalostamohankkeen kariutumisen j\xc3\xa4lkeen. Ajos valikoitui kohteeksi, sill\xc3\xa4 Kemin kaupungilla oli aiemman hankkeen johdosta valmis tontti jalostamolle ja pitk\xc3\xa4lle hoidetut lupahakemukset.  Vuoden 2016 aikana Kaidi Finland pyrkii saamaan lupahakemukset hoidettua ja jalostamon suunnittelun sek\xc3\xa4 mallinnuksen valmiiksi. Itse rakentaminen alkaisi vuonna 2017. Biojalostamo oli alun perin tarkoitus saada kaupalliseen toimintaan vuonna 2019. _NEWLINE_Euroopan unioni antaa hankkeeseen 88,5 miljoonaa euroa investointitukea.\n_START_SECTION_\nKaidi Kiinassa\n_START_PARAGRAPH_\nKaidin emoyhti\xc3\xb6 Kiinassa on Sunshine Kaidi Energy Group. Yhti\xc3\xb6 perustettiin 1992, ja sen toimitusjohtaja on Chen Yilong . Sunshine Kaidi Energy Groupin p\xc3\xa4\xc3\xa4konttori sijaitsee Wuhanissa, Hubein maakunnassa. Yhti\xc3\xb6 toimii Kiinassa 24 provinssissa sek\xc3\xa4 Vietnamissa. Yhten\xc3\xa4 yhti\xc3\xb6n p\xc3\xa4\xc3\xa4tavoitteista on 250 biomassan hy\xc3\xb6dynt\xc3\xa4miseen perustuvan tuotantolaitoksen rakentaminen vuoteen 2022 menness\xc3\xa4. _NEWLINE_Yhti\xc3\xb6n johtava holdingyhti\xc3\xb6 on yksityisomistuksessa, ja sen tyt\xc3\xa4ryritykset ovat listautuneina Shenzhenin p\xc3\xb6rssiss\xc3\xa4. Yhti\xc3\xb6 on jo pitk\xc3\xa4\xc3\xa4n pyrkinyt laajentumaan Euroopan markkinoille, ja nyt Kemiin kaavailtu biojalostamo tekee \xe2\x80\x9dSuomesta luontevan aloituskohteen laajentumiselle Eurooppaan\xe2\x80\x9d.'